Naide Gomes

Enezaide do Rosário da Vera Cruz Gomes (dar žinoma kaip Naide Gomes, g. 1979 m. lapkričio 20 d.) – San Tomė ir Prinsipėje gimusi, bet nuo 2001 m. Portugalijai atstovaujanti lengvaatletė. Karjerą pradėjusi kaip daugiakovininkė, bei dalyvavusi daugybėje rungčių, šiuo metu sportininkė specializuojasi šuolio į tolį rungtyje.

Biografija 
Sportininkė 2000 m. vasaros olimpinėse žaidynėse atstovavo San Tomė ir Prinsipei 100 m barjerinio bėgimo rungtyje. Distanciją įveikusi per 14.43 s ji liko paskutinė savo grupėje ir į kitą etapą nepateko. 2001 m. gegužės 22 d. sportininkė gavo Portugalijos pilietybę ir pradėjo atstovauti šiai šaliai. 2004 m. pasaulio uždarų patalpų čempionate Gomes penkiakovės kovoje iškovojo auksą. Nuo 2002 m. lengvaatletė pradėjo aktyviau varžytis šuolių į tolį sektoriuje.

Nuorodos 
 Naide Gomes IAAF svetainėje 

Portugalijos lengvaatlečiai
Portugalijos olimpiečiai